Diari Oficial de la Generalitat Valenciana


Sumari del DOGV 6047, del 01-07-2009 (2009/7575)

RESOLUCIÓ de 23 de juny de 2009, de la Direcció General d'Ordenació i Centres Docents, per la qual es resol la convocatòria d'ajudes econòmiques per a les corporacions locals que mantenen conservatoris de música de grau elemental i/o professional i per a les entitats sense ànim de lucre que mantenen centres autoritzats d'ensenyaments musicals de grau elemental i/o professional durant l'exercici 2009.
-------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6047

Data del DOGV
:   01-07-2009

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2009/7575


Data del document
:   23-06-2009

Organisme emissor
:   Conselleria d'Educació

Tipus de document
:   Resolució

Anàlisi jurídica

 Descriptors 

:   * ajuda pública
    * música
    * societat sense fins de lucre
    * suport econòmic
    * educació artística
    * centre d'ensenyament
    * administració local

RESOLUCIÓ de 23 de juny de 2009, de la Direcció General d'Ordenació i Centres Docents, per la qual es resol la convocatòria d'ajudes econòmiques per a les corporacions locals que mantenen conservatoris de música de grau elemental i/o professional i per a les entitats sense ànim de lucre que mantenen centres autoritzats d'ensenyaments musicals de grau elemental i/o professional durant l'exercici 2009. [2009/7575]
Per Orde de 29 de desembre de 2008, de la Conselleria d'Educació, van ser convocades ajudes econòmiques per a les corporacions locals que mantenen conservatoris de música de grau elemental i/o professional i per a les entitats sense ànim de lucre que mantenen centres autoritzats d'ensenyaments musicals de grau elemental i/o professional durant l'exercici 2009 (DOCV núm. 5927, de 7 de gener de 2009).
Examinades les sol·licituds d'ajudes presentades per les corporacions locals i entitats sense ànim de lucre i la documentació que s'indica com a preceptiva en la base quarta de l'annex I de la citada orde, després que les direccions territorials d'Educació han tramitat els expedients i que la Inspecció Educativa ha emés els informes corresponents.
Vista la proposta de concessió de les ajudes de la comissió avaluadora creada a este efecte i vist l'informe de conformitat del Servici de Titols, Beques i Ajudes a l'Estudi com a òrgan instructor, en compliment del que preceptua la base sexta de la citada orde de convocatòria.
De conformitat a la disposició final primera i la base octava de l'Orde de 29 de desembre de 2008, per delegació del conseller d'Educació, resol:
Primer
Aprovar la concessió de subvencions als conservatoris de música i centres autoritzats d'ensenyaments musicals de grau elemental, dependents, respectivament, de corporacions locals i d'entitats sense ànim de lucre, amb els imports indicats en l'annex I.
Segon
Aprovar la concessió de subvencions als conservatoris de música i centres autoritzats d'ensenyaments musicals de grau professional, dependents, respectivament, de corporacions locals i d'entitats sense ànim de lucre, amb els imports indicats en l'annex II.
Tercer
El pagament de les ajudes quedarà condicionat al compliment de les obligacions i a la justificació, per part dels beneficiaris, del que preveuen les bases novena i onze de l'Orde de 29 de desembre de 2008. Els beneficiaris podran presentar la justificació de la subvenció fins al 30 de setembre de 2009, segons el que preveu la base onze de l'Orde de 29 de desembre de 2008.
Per a la preparació de la documentació s'han d'utilitzar com a models normalitzats els que acompanyen les instruccions que es troben a disposició dels beneficiaris en la següent adreça d'Internet: .
En cas que no es presente la justificació en el termini indicat, el beneficiari perdrà el dret a la subvenció en compliment del que disposa l'apartat 4 de la base onze de l'Orde de 29 de desembre de 2008.
Quart
El pagament d'estes subvencions als conservatoris de música i centres autoritzats de grau elemental i/o professional es farà a càrrec de la dotació pressupostària de la línia de subvenció T2463000 en el capítol IV de la secció, servici, centre gestor i programa 62.74.29.519.29 d'Ensenyança Secundària i de Règim Especial del Pressupost de la Generalitat Valenciana per a l'exercici 2009, segons el que preveu l'article únic de l'Orde de 16 de març de 2009, de la Conselleria d'Educació, per la qual es publiquen la línia pressupostària i l'import global màxim destinat a la concessió de les ajudes (DOCV 5988, de 3 d'abril de 2009).
La present resolució produirà efectes l'endemà de la publicació en el Diari Oficial de la Comunitat Valenciana. Així mateix també es podrà consultar en la pagina web .
Contra esta resolució, que posa fi a la via administrativa, els interessats podran interposar recurs contenciós administratiu davant el Tribunal Superior de Justícia de la Comunitat Valenciana en el termini de dos mesos a comptar des de l'endemà de la publicació. Tot això, de conformitat amb el que disposen els articles 10, 14, 44 i 46 de la Llei Reguladora de la Jurisdicció Contenciosa Administrativa.
Així mateix, les persones privades podran interposar el recurs potestatiu de reposició davant el conseller d'Educació en el termini d'un mes comptador des de l'endemà de la publicació, segons el que establixen els articles 107, 116 i 117 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.
València, 23 de juny de 2009.- El director general d'Ordenació i Centres Docents: Francisco Baila Herrera.